Komisijos Sprendimas
1994 m. gruodžio 28 d.
patvirtinantis salmonelių kontrolės tam tikruose Suomijos pateiktuose gyvuose gyvūnuose ir gyvūninės kilmės produktuose veiklos programą
(94/968/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], su pakeitimais, padarytais Akto dėl Norvegijos Karalystės, Austrijos Respublikos, Suomijos Respublikos ir Švedijos Karalystės stojimo sąlygų ir sutarčių, pagal kurias įsteigta Europos Sąjunga, pakeitimų I priedo V dalies E antraštinės dalies 1 skilties 2 skyriaus A poskyrio 1 straipsnio h punktu, ypač į 10a straipsnio 2 dalį,
atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą paukštiena ir inkubaciniais kiaušiniais bei jų importą iš trečiųjų šalių [2], su pakeitimais, padarytais Akto dėl Norvegijos Karalystės, Austrijos Respublikos, Suomijos Respublikos ir Švedijos Karalystės stojimo sąlygų ir sutarčių, pagal kurias įsteigta Europos Sąjunga, pakeitimų I priedo V dalies E antraštinės dalies 1 skilties 2 skyriaus A poskyrio 4 straipsnio b ir c punktais, ypač į jos 9a, 9b ir 10b straipsnius,
atsižvelgdama į 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [3], su pakeitimais, padarytais Akto dėl Norvegijos Karalystės, Austrijos Respublikos, Suomijos Respublikos ir Švedijos Karalystės stojimo sąlygų ir sutarčių, pagal kurias įsteigta Europos Sąjunga, pakeitimų I priedo V dalies E antraštinės dalies 1 skilties 3 skyriaus 1 straipsnio d punktu, ypač į jos 5 straipsnio 4 dalį,
atsižvelgdama į 1971 m. vasario 15 d. Tarybos direktyvą 71/118/EEB dėl sveikatos problemų, turinčių įtakos prekybai šviežia paukštiena [4], su pakeitimais, padarytais Akto dėl Norvegijos Karalystės, Austrijos Respublikos, Suomijos Respublikos ir Švedijos Karalystės stojimo sąlygų ir sutarčių, pagal kurias įsteigta Europos Sąjunga, pakeitimų I priedo V dalies E antraštinės dalies 1 skilties 3 skyriaus 3 straipsnio b punktu, ypač į jos 5 straipsnio 4 dalį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [5], su pakeitimais, padarytais Akto dėl Norvegijos Karalystės, Austrijos Respublikos, Suomijos Respublikos ir Švedijos Karalystės stojimo sąlygų ir sutarčių, pagal kurias įsteigta Europos Sąjunga, pakeitimų I priedo V dalies E antraštinės dalies 1 skilties 4 skyriaus 4 straipsnio c punktu, ypač į jos II priedo 2 skyriaus pirmąją įtrauką,
kadangi pagal Direktyvos 64/432/EEB 10a straipsnio 2 dalies, Direktyvos 90/539/EEB 9a, 9b ir 10b straipsnių, Direktyvos 64/433/EEB 5 straipsnio, Direktyvos 71/118/EEB 5 straipsnio ir Direktyvos 92/118/EEB II priedo 2 skyriaus pirmos įtraukos reikalavimus 1994 m. spalio 10 d. ir gruodžio 13 d. Suomija pateikė Komisijai salmonelių kontrolės savo veiklos programą;
kadangi šioje veiklos programoje įtrauktos visos priemonės, kurias Suomija ėmėsi įgyvendinti nuo Stojimo sutarties įsigaliojimo dienos tam, kad būtų kontroliuojamos salmonelės veisimui, gamybai ir skerdimui skirtuose galvijuose ir kiaulėse, veisliniuose paukščiuose, dienos amžiaus paukščiukuose, skirtuose papildyti veislinių arba produktyvių paukščių pulkus, dedeklėse vištose (produktyviuose paukščiuose, auginamuose maistui skirtiems kiaušiniams dėti), pjovimui skirtuose paukščiuose, jautienoje ir kiaulienoje, avienoje, paukštienoje ir maistui skirtuose kiaušiniuose;
kadangi tokiomis aplinkybėmis derėtų priimti nuostatą dėl bendro, veiklos programą patvirtinančio Komisijos sprendimo;
kadangi Suomijai dėl salmonelių taikomos garantijos, kurios jau nustatytos arba bus nustatytos vėliau, tiksliai apibrėžiamos kiekvienai gyvų gyvūnų arba gyvūninės kilmės produktų kategorijai; kadangi minėtos garantijos taikomos patvirtinus priemones, kurias Suomija įgyvendins kiekviename sektoriuje,
PRIĖMĖ ŠĮ SPRENDIMĄ :
1 straipsnis
Patvirtinamos į Suomijos programą įtrauktos priemonės, taikomos veisimui, produkcijai ir skerdimui skirtiems galvijams ir kiaulėms.
2 straipsnis
Patvirtinamos į Suomijos programą įtrauktos priemonės, taikomos veisliniams paukščiams ir dienos amžiaus paukščiukams, skirtiems papildyti veislinių arba produktyvių paukščių pulkus.
3 straipsnis
Patvirtinamos į Suomijos programą įtrauktos priemonės, taikomos dedeklėms vištoms (produktyviems paukščiams, auginamiems maistui skirtiems kiaušiniams dėti).
4 straipsnis
Patvirtinamos į Suomijos programą įtrauktos priemonės, taikomos pjovimui skirtiems paukščiams.
5 straipsnis
Patvirtinamos į Suomijos programą įtrauktos priemonės, taikomos jautienai ir kiaulienai.
6 straipsnis
Patvirtinamos į Suomijos programą įtrauktos priemonės, taikomos paukštienai.
7 straipsnis
Patvirtinamos į Suomijos programą įtrauktos priemonės, taikomos maistui skirtiems kiaušiniams.
8 straipsnis
Suomija priima įstatymus ir kitus teisės aktus, kurie įsigalioję Stojimo sutarties įsigaliojimo dieną, įgyvendina 1, 2, 3, 4, 5, 6 ir 7 straipsniuose nurodytas priemones.
9 straipsnis
Šis sprendimas įsigalioja tik įsigaliojus Norvegijos, Austrijos, Suomijos ir Švedijos stojimo aktui jo įsigaliojimo dieną.
10 straipsnis
Šis sprendimas skirtas valstybėms narėms.
Priimta Briuselyje, 1994 m. gruodžio 28 d.